པ་ཕ།ད་ཆ་ཁྱེད་འཇིག་རྟེན་འདིའི་སྟེང་དུ་མཇལ་རྒྱུ་མེད་ནའང་ཁྱེད་ཀྱི་བྱམས་རྩེ་ཆེ་ལ་ཟོལ་མེད་པ་སྐྱོ་ཤས་ཅུང་ཟད་ལྡན་པའི་བཞིན་གྱི་ཉམས་འགྱུར་དང་།ཚེ་གཅིག་རིང་འཚོ་ཚིས་ཁོ་ནས་བྲེལ་བ་དང་ངལ་དུབ་ཀྱིས་གཙེས་པའི་རྩུབ་ལ་ཆེ་བའི་ལག་པ་དང་ཅུང་སྒུར་ལ་སྟོབས་བཟང་བའི་ལུས་ཕུང་།མདའ་ལྟར་དྲང་ཞིང་ཞོ་ལྟར་དཀའ་བའི་གཤིས་ཀ།ཡིད་གཞུངས་ལ་ལྷག་བསམ་དག་པའི་སྐད་ཆ་བཅས་སྔར་བཞིན་གསོན་པོར་གནས་པས།དུས་ཀྱི་ལྷགས་རླུང་ཅི་འདྲ་ཞིག་གིས་དེད་ནའང་དེ་ནི་ཕ་ཉིད་ཀྱི་གཟུགས་བརྙན་ཙམ་མ་ཟད།བོད་ཀྱི་ཞིང་པ་ཆེས་དཀྱུས་མ་ཞིག་གི་སྣང་བརྙན་ཡང་ཡིན་པས་ངའི་ལྷག་བསམ་ཡིད་ཀྱི་ཡོལ་གོར་རྡོ་བརྐོས་ཀྱི་རི་མོ་བཞིན་གནས་ཐུབ་པས་ན་ཁྱེད་ཉིད་ཐུགས་བློ་བདེ་པོའི་ངང་རང་གིས་བསྐྲུན་པའི་རྣམ་དགེའི་ལས་བཟང་སྟེང་ནས་དཀར་མེའི་ཕྲེང་བའི་འོད་སྟོང་གི་གྲོགས་ལ་བརྟེན་ཏེ་ཕྱི་བལྟས་མེད་པར་དག་པའི་ཞིང་དུ་མྱུར་བར་དེངས་ཤིག